alibayram/wikipedia-40-langs huggingface dataset:
بهاء طاهر

بهاء طاهر ( اتولد فى صعيد مصر, 1935 ), روائى و كاتب مصرى من كبار كتاب الروايه و القصه فى مصر.

حياته 
بهاء طاهر درس التاريخ فى كلية الاداب و اتخرج سنة 1956 و فى نفس السنه خلص دراساته العليا فى الإعلام والتاريخ الحديث, و اشتغل مخرج فى التلفزيون المصرى و مذيع فى البرنامج الثقافى فى الاذاعه المصريه لغاية سنة 1975 و اشتغل فى مكتب الامم المتحده فى جنيف من 1981 ل.
اصدر اول مجموعاته القصصيه الخطوبة سنة 1973 و بعدها أصدر المجموعات:

 بالأمس حلمت بك (1984)
 أنا الملك جئت (1985)
 الشلال (1998)

روايات 

 قالت ضحى (1985)
 شرق النخيل (1985)
 خالتى صفيه و الدير (1991)
 الحب فى المنفى (1995)
 نقطة نور (2001)
 واحة الغروب (2006)

احدث اعماله 
لم أعرف أن الطواويس تطير (2009).
و من كتاباته الغير روائيه ابناء رفاعة: الثقافة والحرية اللى ضاف ليها جزء سنة 2009 بعنوان كيف وصلنا للإخوان المسلمين ".

جوايز و تكريمات 
كرمته الدوله المصريه بجايزتها التقديريه سنة 1998, و اخد جايزة البوكر الدوليه سنة 2007, و على جايزة مبارك فى الاداب فى 25 يونيه 2009.

الوفاه 
بهاء طاهر اتوفى يوم الخميس 27 اكتوبر سنة 2022 بعد صراع مع المرض.

لينكات برانيه

مصادر 

مواليد 1935
كتاب مصريين
روائيين مصريين
ادبا مصريين
ادب مصرى حديث
مصريين اخدوا جايزة الدوله التقديريه
مصريين مع ثورة 25 يناير
متعلمين فى جامعة القاهره
قصر العينى

قصر العينى اول مدرسة للطب اتاسست فى مصر فى القاهرة فى العصر الحديث  فى عهد محمد علي باشا ، على ايد (كلوت بك) الطبيب الفرنساوى المشهور ، اللى كان وقتها (1827) كبير أطبة وجراحين الجيش المصرى. القصر كان حوله نابوليون بونابارت لمستشفى للجيش ما بين 1798 و 1801. اسم قصر العينى منسوب لصاحب القصر احمد بن العينى اللى بناه سنه 1466 فى العصر المملوكى.

اتهدم مبني قصر العيني القديم ليحل محله مبني المستشفى "الفرنساوي" اللي أتبنى بمساعدة الحكومة الفرنسية فى سنة 1980م.

مستشفيات قصر العيني 

دى المستشفيات التابعة لكلية طب قصر العيني:
 مستشفى المنيل الجامعي
 مستشفى المنيل المتخصصة
 Obstetrics and gynaecology hospital
 مستشفى الطوارئ
 Oncology and nuclear center
 وحدة الملك فهد للجراحة والفشل الكلوي
 وحدة العناية المركزة
 مستشفى الطب الباطني
 مستشفى الأطفال (أبو الريش)
 مستشفى الأطفال (المنيرة)
 مستشفى مبارك الخيري
 Social prevents medical center
 National clinical and environmental toxicology center
 العيادات الخارجية
 مستشفى قصر العيني التعليمي الجديد (الفرنساوي)
 Treatment units and teaching departments
 وحدة العمليات الجراحية
 مراكز تحت الإنشاء
 المعهد القومى للسرطان بالقاهرة

شوف 
 عمداء كلية طب القصر العينى

فهرست وملحوظات

لينكات برانيه 
 الموقع الرسمي لكلية طب القصر العينى
 منتدى طلبة القصر العينى 

جامعة القاهرة
آثار القاهرة
كليات طب
مستشفيات
مستشفيات القاهره
مستشفيات تعليمية في مصر
رمزى يسى

رمزى يسى (اتولد سنه 1948 ) عازف بيانو مصرى عالمى. كان من الدفعات الاولانيه من الموسيقيين العباقره المتدربين فى القاهرة .

اتخرج من معهد تشايكوفسكى فى موسكو ، وشارك فى مسابقه تشايكوفسكي سنه 1974 ، وكسب فيها شهاده فخرية. عاش واستقر فى باريس وابتدى يشتغل كعازف بيانو متميز فى الاوركسترات العالميه.وبيشتغل دلوقتى استاذ الموسيقى فى جامعات فرنسا.

 كان اول عازف بيانو مصرى يكسب فى منافسة عالميه على البيانو 'Paloma O'Shea'
 كان اول عازف مصرى يسجل كونشيرتو البيانو لبيتهوفن مع أوركسترا القاهرة السيمفونى قياده احمد الصعيدى

عزف فى قاعات مشهوره 
 
 قاعه ميوسكفرن بفيينا
 برلين فيلاهورمينكا
 مركز جون كينيدى للفنون المسرحيه بالولايات المتحده
 مركز باربيكان ببريطانيا
 البرت هول الملكيه بلندن
 مسرح الشانزليزيه باريس
 مسرح كونسرفتوار موسكو

جوايز 
 الميداليه المئويه التذكاريه Liszt
 جايزه الدوله المصريه التقديريه فرع الفنون للموسيقى ، للمرة الأولى منحت لأداء موسيقي.

عازف مزيكا
مواليد 1948
مؤلفين موسيقى كلاسيكية
موسيقيين مصريين
اقباط
الحزب الوطنى المصرى

الحزب الوطنى المصرى هيئه سياسيه اسسها الزعيم مصطفى كامل بعد ما رجع مصر من اوروبا سنة 1907 ، و بعد وفاته رأسها محمد فريد. جورنال اللواء كان لسان حال الحزب اللى انضم ليه عناصر من المثقفين و الطلبه و التجار. هاجم الحزب الاحتلال البريطانى لمصر بقوه و اسس جمعيات سريه و نقابات عماليه.

مصر
احزاب مصريه قديمه
الحزب الوطنى الاتحادى السودانى

الحزب الوطنى الاتحادى السودانى ، حزب سياسى اتأسس فى السودان فى 2 نوفمبر 1952 ، باندماج الاحزاب الاتحاديه السودانيه السته : الأشقاء ، الخريجين ، مؤتمر السودان و الاتحاديين ، الجبهه الوطنيه ، حزب وحدة واى النيل ، الاحرار الاتحاديين. هدف الحزب الاتحاد مع مصر عن طريق تقرير المصير للسودانيين و بكده فهو مناوىء حزب الامه السودانى اللى بيفضل الانفصال عن مصر.

السودان
احزاب سودانيه
حسين رحمى جوربينار

حسين رحمى جوربينار  - بالتركى: - Hüseyin Rahmi Gürpınar - (استانبول، 17 اغسطس 1864 - استانبول ، 8 مارس 1944 )، اديب تركى ، كان من عيله مقربه من السرايا العثمانليه ، بعد ما اتوفت امه عاش مع ابوه اللى كان موظف فى كريت ، و بعد ما رجع تركيا عاش مع عماته و جدته فى استانبول. اشتغل موظف فى الحكومه و صحفى و كتب روايات صور فيها حياة الجماهير و عامة الناس. اسلوبه يشبه اسلوب الحكايات الشعبيه. بدأ نشاطه الادبى بالترجمه من الفرنساوى ، و الف " الست و الغندور " و هو كتاب اجتماعى. بتعتبر قصة " المربيه " احسن مؤلفاته و اشهرها و هى قصه فكاهيه. بعد ما قامت الجمهوريه فى تركيا بقى عضو فى البرلمان (1935 -1943).

برلمانيين اتراك
كتاب اتراك
ادبا اتراك
سياسيين اتراك
مواليد 1864
وفيات 1944
انطوان كلوت

انطوان كلوت  (بالفرنساوى : Antoine Barthelemy Clot ) المشهور ب كلوت بيك او كلوت بيه (7 نوفمبر 1793 ، جرينوبل - 28 اغسطس 1868 ، مارساى) كان طبيب فرنساوى اتولد فى " جرينوبل " فى فرنسا سنة 1793 و عاش فترات طويله من حياته فى مصر بعد ماطلب منه محمد على باشا تنظيم الاداره الصحيه للجيش المصرى ، وبقى رئيس أطبا الجيش. اخد لقب " بك " كتكريم لجهوده و صبره. الشغل اللى عمله كلوت بيه فى مصر كان ضمن النهضه العلميه اللى حصلت فى كل المرافق الاجتماعيه و الاقتصاديه و الاصلاحات اللى عملها محمد علي فى مصر. كلوت بيه رجع لمارسيليا سنة 1849 و مات هناك سنة 1868.

مدرسة الطب 
اسس محمد على مدارس كتيره للطب اولها مدرسة الطب البشرى فى ابو زعبل سنة 1827 ، و اتولى ادارتها الدكتور كلوت بك. مدرسة ابو زعبل بتعتبر اول مدرسة طبيه فى العصر الحديث فى الشرق كله. معظم الاساتذه اللى درسو فيها كانو فرنساويين او اسپان او طليان. الكتب و المراجع اللى استعملوها كانت فرنساويه و كانت المحاضرات بتترجم للعربى لتدريس التشريح والجراحه و الامراض الباطنيه وعلم الصحه و الصيدله و الطب الشرعى و الفيزيا و الكيميا ، و اتبنت جنب المدرسه دى مدرسه تانيه خاصه بالصيدله ، كان بيتبع مدرسة الصيدله جنينه لزرع كل النباتات الطبيه. و اختارو للمدرسة 100 طالب كان كل واحد فيهم بياخد مرتب شهرى قيمته 100 قرش بالاضافه للاكل من الازهر.

مستشفي ابو زعبل كانت بتضم ٧٢٠ سرير و بعدين نقلو المدرسه و معاها المستشفي من ابو زعبل للقاهره سنة 1837 و اختارو القصر العينى عشان يكون المقر الجديد.

مدرسة الدايات 
اتأسس قسم للولاده و مدرسه للدايات فى المستشفى بس كان فيه صعوبه كبيره فى انهم يلاقو طالبات مصريات للمدرسه و اتغلبت الحكومه على المشكله دى بانها اشترت 10 بنات من الحبشه و السودان ( من سوق العبيد ) و دخلتهم المدرسه و كمان ضمت للمدرسه اتنين من الاغوات ( المظ و سليمان) من القصر اللى فى القلعة ، و فى سنه 1835 ضمو 10 جوارى تانيين ووصل عدد الطالبات لـ اتنين و عشرين و بعدين زاد العدد بتدخيل عشر بنات يتما صغيرين فى السن كانو عيانين و دخلو المستشفى للعلاج و بعد ما خفو ماحدش طلبهم من قرايبهم فدخلتهم الحكومه لمدرسة الدايات.

كتب كلوت بك مؤلفات طبيه كتيره ، وكان الطبيب محمد الشافعى مترجمه الدايم.

كتبه الطبيه بالعربى 
 '"بواكير الطب الحديث" من اهم الكتب الطبيه عشان فيه معلومات فى مختلف فروع الطب
 "القول الصريح فى علم التشريح", اتطبع سنة 1872
 "مبلغ البراح فى علم الجراح"
 "نبذه عن التشريح المرضى" اتطبع سنة 1876

كتبه الطبيه بالفرنساوى 
<div dir="ltr">
  (1832)
  (1840)
  (1840)
  (1851)
  (1864)

شوف 
عمداء كلية طب القصر العينى

مواليد 1793
وفيات 1868
اطبا فرنساويين
متمصرين
حصار عسكرى

الحصار هو محاوطة مدينة او قلعه او موقع عسكرى مهم و تطويقه و منع وصول امدادات ليه كمقدمه لاقتحامه. من الحصارات المهمه فى الحروب الحديثه حصار ستالينجراد فى روسيا وقت الحرب العالميه التانيه. حروب العصور الوسطى اشتهرت بحصار المدن هغغتههو القلاع و من اشهر الحصارات حصار المغول لبغداد سنة 1258 قبل اقتحامها و تدميرها و حصار الصليبيين لعكا من البر و البحر سنة 1191 وقت الحملة الصليبية التالتة ، و محاصرتها و سقوطها على يد السلطان الاشرف خليل بعدها بميت سنه، سنة 1291 فى فتح عكا ، و حصار الاتراك العثمانيين لمالطا سنة 1565. المدن كانت بتتحاصر بألات الحصار اللى منها المنجنيق و الكباش. فى حالة استسلام المدن قبل اقتحامها كان فى العاده بيتعفى عن السكان لكن فى حالة المقاومه كان المتبع تدمير المدينه و قتل سكانها و اسرهم و بيعهم. المغول اشتهروا بالغدر فى موضوع الاستسلام و طلب الامان فكانوا بيقتلوا و يإسروا السكان لحد فى حالة الاستسلام. وكانوا بينكوهم

علوم عسكريه
حروب
حصارات عسكريه
حقا ايب

حقا ايب ، من اهم حكام اقليم الفنتين فى عصر الدولة القديمة. قدس المصريين ذكراه و بنوا له محراب فى جزيرة ألفنتين ، و توجد مقبرته فى مقابر النبلاء بغرب أسوان( قبة الهوا).

مصر القديمه
وادى حلفا

وادى حلفا او حلفا ، مدينه فى شمال السودان على حدود مصر. كانت عاصمة المديريه الشماليه قبل الدامر. غمرتها ماية السد العالى و اتنقل سكانها لمنطقة خشم القربه فى شمال شرق السودان.

السودان
مدن السودان
هونولولو

هونولولو (Honolulu) هى عاصمة و لاية هاواى الامريكيه و اكبر مينا و اكبر مدينه فيها حسب  عدد السكان (80% من سكان ولاية هاواى عايشين فى هونولولو).كلمة هونولولو بلغة هاواى معناها المكان المحمى او الملجأ.هونولولو مع هاواى كلها انضمت للولايات المتحده الامريكيه فى 21 اغسطس 1959 و كانت قبل كدا مملكه مستقله.

هاواى
مدن امريكا
موانى امريكا الشماليه
سكوتلاند

سكوتلاند (بالانجليزى :Scotland ، بالجالى : Alba) هى واحده من البلاد الاربعه اللى بتكون المملكه المتحده (التلاته التانيين هما انجلترا و ايرلاندا الشماليه و ويلز).

جغرافيا 
سكوتلاندا موجوده فى شمال بريطانيا و ليها حدود من الجنوب مع انجلترا و بيحيط بيها من الشرق بحر الشمال و من الشمال و الغرب المحيط الاطلانطى ، من الجنوب الغربى فبيحيط بيها البحر الايرلاندى و قناة الشمال (مضايق مويل).

سياسه 

عاصمة سكوتلاندا و تانى اكبر مدينه فيها هى ادنبره (Edinburgh). من المدن المهمه التانيه جلاسجو و دى اكبر مدينه فى اسكوتلاندا و كانت زمان من اكبر المدن الصناعيه فى العالم كله.

تاريخ 
مملكة اسكوتلاندا كانت زمان دوله مستقله لحد ما اضطرت تدخل فى اتحاد سياسى مع مملكة انجلترا ابتدا يوم 1 مايو 1707 و كونو سوا مملكة بريطانيا العظمى.

لينكات برانيه

مصادر 

 
المملكه المتحده
بلاد
دول مسيحيه
1755



احداث 
 25 يناير - اتأسست جامعة موسكو.

مواليد 
 2 نوفمبر - مارى انطوانيت ملكة فرنسا.
 عمر مكرم

وفيات 
 10 فبراير - مونتيسكيو مفكر و كاتب سياسى فرنساوى.

اهم احداث السنه

مصادر
1669



وفيات 
 4 اكتوبر - ريمبرانت

اهم احداث السنه

مصادر
1302



وفيات 
 العادل كتبغا

اهم احداث السنه

مصادر
ليستة المدارس الخاصه فى مصر

المدرسة الدولية الكندية بمصر (القاهرة)
 مدارس الواحة الدولية (القاهرة)
 مدرسة بون باستور & مدرسة سانت ماري القاهرة
 مدرسةاللغات ABS
 مدرسة عباس محمد العقاد للغات التجريبية
 مدرسة دويتشه الالمانيه Evangelische Oberschule
 الكلية الامريكية فى اسكندرية
 المدرسة الدولية الامريكية فى مصر
 مدرسة امجد للغات الدولية
 كلية السلام
 المدرسة الدولية BBC
 مدرسة بريتيش كولومبيا الكندية الدولية (BCCIS)
 المدرسة الدولية البريطانية فى القاهرة
 كلية فاروق الاسلامية للغات
 كلية القاهرة الامريكية
 المدرسة الدولية الشويفات
 مدارس سان جورج الكاثوليكية
 مدارس العيله المقدسه الجزويت افتتحت فى 1879
 مدرسه الفرير باب اللوق
 كلية ديلاسال الفرير بالضاهر (Frères)
 كليه القلب المقدس
 كلية سان مارك ، اسكندرية
 مدرسة دار التربيه
 مدرسة دار التربيه الامريكية
 مدرسة دار التربيه I.G.C.S.E
 المدرسة الدولية البريطانية فى القاهرة
 مدرسة الفرنسسكان بالغردقة
 مدرسة مصر الحديثة
 المدرسة المصرية لللغة الانكليزية
 مدارس الليسيه فرانسيه (المدرسة الفرنسية القاهرة)
 مدرسة جرين لاند الدولية [GPIS]
 مدرسة الالسن
 مدرسة العروبه
 المدرسة الامريكية للمستقبل
 المدرسة الألمانية سان شارل Borromae
 مدارس الجولف للغات فى مدينة العبور
 مدرسة المرتفعات الخضراء لللغات
 المدرسة الدولية جرين لاند[GPIS]
 مدرسة جانا دان الدولية
 مدرسة كمال الاسلامية ارض الجولف
 مدارس ليسيه الحرية هليوبوليس
 مدارس ليسيه مير دي دي ديو
 مدرسة مانور هاوس
 مدارس المنار الانجليزية للبنات ، اسكندرية
 مدارس منارات القاهره للغات
 مدارس ممفيس للغات
 المدرسة الامريكية الحديثة ، اسكندرية
 مدارس التعليم الحديثة
 المدرسة الانجليزية الحديثة
 مدرسة المقطم للغات
 كلية فيكتوريا الحديثة للغات
 مدرسة القاهرة الدولية البريطانية الجديدة
 كلية رمسيس الجديدة
 مدرسة رمسيس الخاصه , شبرا
 مدارس نوبل الدولية
 مدرسة الأورمان التجريبية للغات
 مدرسة بورسعيد الاميركية (P.S.A.S.)
 مدارس بور سعيد الدولية
 كلية رمسيس الاميركية ( كلية البنات سابقا)
 مدارس الفرنسسكان
 المدرسة الملكية الدولية للغات مدينة 6 اكتوبر
 كلية سانت كلير
 مدرسة سانت فاتيما مدينة نصر
 مدرسة سانت جوزيف
 مدرسة القديس يوسف -- الزمالك
 مدرسة Schutz الامريكية اسكندرية
 مدرسة طيبة الامريكية
 كلية فيكتوريا ، اسكندرية
 المدرسة الارمنيه Yeghiazarian
 مدرسة سانت فاتيما
 مدرسة نفرتاري الدولية
 مدرسة زهور الياسمين لللغات

ليستات
مدارس مصريه
جرول بن اوس الحطيئه

جرول بن أوس بن مالك أبو مليكة العبسى ، اتلقب بـ الحطيئة ( اتوفى 674 )، شاعر و ذميم لسان عربى من قبيلة بنى عبس الغطفانيه فى الجزيره العربيه ، اعتنق الاسلام و بعدين خرج من الاسلام و بعدين اعتنقه تانى فشارك فى غزو فارس.

كان شاعر سليط اللسان و جشع و شرير عايش على شتيمة الناس و إرهابهم بالشعر لدرجة انه شتم نفسه و مراته و امه و ابوه و اخواته و عيلته و ضيوفها ، فإتحبس بسبب سلاطة لسانه و قلة احترامه للناس.

قال عن نفسه : " أبت شفتاى اليوم ألا تكلما أرى لي وجهاً شوه الله خلقه.. بسوء فلا أدرى لمن أنا قائله فقبح من وجه وقبح حامله ".

و قال عن أمه : " جزاك الله شراً من عجـوز .. ولقاك العقوق من البنـين " .

و قال عن واحد اسمه الكلب من قبيله عربيه اسمها بنى جحش اتجوز أمه " إن الذلـيل لـمـن تـزور ركـابـه .. رهط ابن جحش فى الخطوب الحوس .. قبح الإلـه قـبـيلة لـم يمـنـعـوا .. يوم المجيمر جارهم من فـقـعـس .. أبلغ بنى جحـش بـأن نـجـارهـم .. لؤم وأن أبـاهـم كـالـهـجـرس ".

مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك

عرب
ثقافه عربيه
شعرا عرب
ابو حصيره

يعقوب بن مسعود "ابو حصيرة" Yaakov Abuhatzeira (اتوفى سنه 1880) ، حاخام يهودى اتولد فى جنوب المغرب، اليهود بيعتبروه شخصية مبروكة.

مبنى له مقام يهودى فى قرية "دميتوه" فى محافظة البحيره فى شمال غرب القاهره فى مصر.

بيعملوله مولد سنوى فى القريه اللى فيها قبره اللى بيزوره الاف اليهود خصوصا من المغرب. المولد بيواجه اعتراضات من المسلمين المتعصبين وتحرشات من الحكومة وساعات كان بيتلغي.

وحكايته ان مركبته غرقت فى البحر، وقعد متعلق فى حصيره ودته مصر وبالذات لدميتوه فى دمنهور و اتدفن هناك بعد ما اتوفى.

وصلات برانيه 
 
 فيديو يظهر طريقة احتفالات اليهود بالمولد ويروى تفاصيل وحقائق لأول مرة
http://www.youtube.com/watch?v=vYc_Zp8eDws

مصادر 

يهوديه
يهود مصريين
اصلان يوسف قطاوى

اصلان يوسف قطاوى بعد وفاة ابوه يوسف اصلان قطاوى انتخبوا اصلان علشان ياخد كرسى ابوه فى مجلس الشيوخ سنه 1938، وبرضه اشتغل سكرتير عام لمصلحة الأملاك الاميرية التابعة لوزارة المالية ومندوب عن الحكومة المصرية فى شركة قناة السويس ومندوب للحكومة فى البنك الأهلى المصرى.

يهود مصريين
برلمانيين مصريين
رجال اعمال مصريين
راقية ابراهيم

راقية ابراهيمممثله اتولدت فى 22 يونيه 1919 فى المنصوره فى عيله يهوديه، اسمها الحقيقي راشيل أبراهام ليفى ، اكتشفتها بهيجة حافظ. اتعلمت فى المدارس الفرنساوى وبعدها فى كليه الاداب ، اشتغلت مدرسه لفرقة الأناشيد فى مدرسه ابتدائيه، وكانت بتتمنى انها تبقى مطربه مشهوره.

ظهرت اول مرة فى محطه اذاعه اهليه كان بيملكها الاديب فريد رفاعى ، وبعدها انضمت للفرقه القوميه، قامت ببطولات سينمائيه فى افلام كتيره ل محمد كريم، اتجوزت من مهندس الصوت مصطفى والى.

شاركت الفنانة راقية إبراهيم فى 3 أفلام بقائمة أفضل 100 فيلم فى تاريخ السينما المصرية حسب إستفتاء النقاد سنة 1996 : سلامه فى خير 1937، رصاصة فى القلب 1944، زينب 1952.

قررت الهجره للولايات المتحدة بعد قيام الثوره وبعد ما خلصت فيلم "جنون الحب"، وبقت فى امريكا سيدة اعمال، بتعرف لغات كتيره زى الفرنساوى و الانجليزى و الطليانى. كانت بتشتغل فى العلاقات العامة فى هيئة الأمم المتحدة عشان بتتكلم لغات اجنبية و إتحالت على المعاش.

بتعتبر من أجمل الوشوش اللى ظهرت فى السينما المصريه مع موهبتها وصوتها الحلو.

عُرفت بإيمانها العميق بالكيان الصهيوني واشتراكها فى اغتيال العالمة المصرية سميرة موسى عام 1952 ، هاجرت لامريكا وفتحت هناك بوتيك لبيع المنتجات والتحف الاسرائيلية بولاية نيو يورك

ماتت راقية ابراهيم يوم 13 سبتمبر 1977 .

فيلموجرافيا 

 كدت أهدم بيتى (1954)
 جنون الحب (1954)
 زينب (1952)
 ناهد (1952)
 ما كانش على البال (1950)
 الحب لا يموت (1948)
 دنيا (1946)
 ارض النيل (1946)
 ملاك الرحمة (1946)
 رصاصة فى القلب (1944)
 بنت ذوات (1942)
 عاصفة على الريف (1941)
 عريس من استانبول (1941)
 أجنحة الصحراء (1939)
 ليلى البدوية (1937) .... جارية كسرىَ
 سلامة فى خير (1937)
 الحل الاخير (1937)

مواليد 1919
وفيات 1977
ممثلات مصريات
يهود مصريين
ابن ابى البيان

سديد الدين ابو الفضل داود بن ابي الفرج الاسرائيلى (1104 ـ 1184 ) كان طبيب و صيدلي مصرى يهودى . عاش فى القرن 12 الميلادى. اخد الطب و الصيدله عن هبة الله ابو البركات ، وبرز فى وصف و تركيب الدوا لحد ما بقى صيدلى الملك العادل احمد بن ايوب
لما كبر فى السن و مابقاش يقدر شوف ،خصص ليه صلاح الدين الأيوبي فى كل شهر اربعه و عشرين دينار مصرى يوصلوله كل شهر لحد بيته.
داود بن ابى البيان كان بيشتغل فى مستشفى اسمها (البيمارستان الناصرى) فى القاهرة.

مؤلفاته 
  
 الدستور البيمارستانى ( الاقراباذين )
 المجريات فى الطب

لينكات برانيه 
 الدستور البيمارستانى لابن ابى البيان 

اطبا مصريين
يهود مصريين
مواليد 1104
وفيات 1184
نجمه ابراهيم

نجمة ابراهيم (26 مارس 1914 - 7 يونيه 1976 ) ممثله مصريه من اصول يهوديه ، ابتدت نشاطها فى التمثيل فى بداية التلاتينيات فى المسرح بعد ما سابت دراستها الابتدائيه فى مدرسة الليسيه فى القاهرة. برعت فى أدوار الشر. كان ليها مواقف وطنيه و عملت مسرحيات اتبرعت بدخلها للجيش المصرى. منحها الرئيس أنور السادات وسام الاستحقاق و معاش استثنائى كتقدير لعطائها الفنى و مواقفها الوطنيه.اتجوزت الفنان "عباس يونس" اللى كان صاحب فرقة مسرحية فى الخمسينيات.

شجعتها اختها الكبيره الممثله سرينا ابراهيم على الشغل فى الفن. ظهرت اول مره على مسرح الريحانى اللى انضمت ليه فى رحلتها لاسكندريه اللى كانت بتغنى وبترقص وبتقول المنولوجات فى مسرحيات الفرانكواراب فيها.

انضمت لجورنال فنى فى وظيفة تايبيست على الاله الكاتبه، وفى سنة 1929 انضمت لفرقة فاطمه رشدى كمطربه ، وفى سنة 1932 اشتغلت مع بديعه مصابنى ومثلت مع بشاره واكيم فى كذا مسرحيه ، بعدين انضمت لفرقة حسن البارودى سنة 1935 ، و فى سنه 1944 اشتركت فى عروض حسن البارودى وكونت فرقة مسرحيه سنة 1955، وقدمت مسرحية "ريا و سكينه" على مسرح الهوسابير وقامت بدور "ريا" وهو الدور اللى جسدته مرتين فى السينما ، وفى الفتره من 1935 ل 1960 مثلت فى الفرقه القوميه فى مسرحيات: "الملك لير" و "سافو" و "الاستاذ كلينوف" و "الجريمة والعقاب" و "الاب ليونارد" و "المال والبنون" و "زوج كامل" و "كلنا كدة" و "الست هدى" و "مدرسة الاشاعات" و "المليونير" و "الصحراء" و "الجزاء الحق" و "اللعب بالنار" و "سر الحاكم بامر الله" و "شهرزاد" و "زواج الحلاق" و "القضية" مثلت ادوار مهمه فى مسلسلات "الساقية" و "الضحية" و "الرحيل"

فيلموجرافيا 

 تيتاوونج (1937) .... غنا
 الورشة (1940) .... رفيعه
 ليلة الفرح (1942)
 عايدة (1942) .... مديرة المدرسه
 رابحه (1943) .... صفيه
 عنتر وعبلة (1945)
 عودة القافلة (1946)
 ملك الرحمة (1946)
 لحن حبى (1948)
 رجل لاينام (1948)
 اليتيمتين (1948) .... فضه
 مغامرات عنتر وعبلة (1948)
 كرسى الاعتراف (1949) .... مدام جلاريتشة
 ولدى (1949) .... صالحة
 أنا الماضى (1950) .... رواية
 ضحيت غرامى (1951) .... سليخة
 خدعنى أبى (1951) .... فاطمة
 ليلة غرام (1951) .... مديرة الملجأ
 الحب بهدلة (1952)
 الشك القاتل (1953) .... زينب
 حب فى الظلام (1953) .... ام جابر
 ريا و سكينه (1953) .... ريا
 اربع بنات و ظابط (1954) .... مديرة السجن
 رقصة الوداع (1954)
 جعلونى مجرماً (1955)... دواهى
 ريا و سكينه [مسرحية] (1955) .... ريا
 اسماعيل يس يقابل ريا و سكينه (1955) .... ريا
 رنة الخلخال (1955) .... ام بدوى
 الجريمة و العقاب (1957) .... رهنه الدهب
 لن أبكى أبداً (1957) .... خالة قسمة
 المرأة المجهولة (1959) .... أمينة هانم
 الليالى الدافئة (1962) .... ام احمد
 هذا الرجل أحبه (1962) .... مبروكة
 الفرسان الثلاثة (1962) .... مدموزيل توحيدة هانم
 صراع الابطال (1962)
 العودة للريف (1963)
 اغنية الموت [مسرحية] (1967)
 نحن لانزرع الشوك 1970

مراجع 

مواليد 1914
وفيات 1976
ممثلات مصريات
يهود مصريين
يهود دخلوا فى الاسلام
اميلى عدس

اميلى عدس اسس الشركه المصريه للبترول برسمال 75000 جنيه فى اول العشرينات. و داود عدس اسس مجموعه من المحال التجاريه، محلات داود عدس للملابس المشهوره فى شارع عماد الدين فى القاهره و محلات داود عدس و و ابنه فى الحمزاوى فى شارع الازهر. و هو اول اللى دخل نظام البيع بالتقسيط فى مصر للموظفين, الدوله امّمت الشركه فى الستينيات. عيلة «عدس» اشتركوا بردو فى تاسيس شركات تانيه زى بنزايون ـ هد ـ ريفولى ـ هانو ـ عمر افندى

محلات داود عدس بقت تحت اسم شركه الأزياء الحديثة بنزايون* عدس* ريقولى اداره قطاع عام.

الشركة القابضة للسياحة والفنادق والسينما 

( شركة قابضة مساهمة مصرية ) شركه قطاع اعمال عام بيتبعها:
 شركه الأزياء الحديثة ( بنزايون – عدس – ريفولى )
 شركه بيوت الأزياء الراقية ( هانو ـ الصالون الاخضر ـشيكوريل ـ جاتنيو ـ بونتريمولى )
 شركه بيع المصنوعات المصرية

يهود مصريين
رجال اعمال مصريين
اكمل صالح

اكمل صالح (21 يوليه 1964 - )، ممثل كوميدى استرالى اتولد فى مصر و هاجر لـ سيدنى ، استراليا مع عيلته سنة 1975 لما كان عنده11 سنه. و بيشتغل فى الكوميديا من سنه 1990. ظهرصالح فى برامج تلفزيونيه استراليه كتيره.

مواليد 1964
ممثلين مصريين
مصريين عاشو فى اوستراليا
اوستراليين مصريين
ممثلين اوستراليين
اقباط
اقباط المهجر
لاادريين
1380



مواليد 

 فرناندو الاول ملك اراجون

وفيات

اهم احداث السنه

مصادر
1429



وفيات 
 22 يونيه جمشيد الكاشى عالم فلكى ايرانى.

اهم احداث السنه

مصادر
1800



2500احداث 
 24 ابريل - تأسيس مكتبة الكونجرس.

وفيات 
 14 يونيه - كليبر
 17 يونيه - سليمان الحلبى

اهم احداث السنه

مصادر
هارون كوهين

هارون كوهين اسس مع اخوه فيكتور كوهين محلا ت ومعارض ومصانع الموبيليا بونتريمولى الموجوده لغايه دلوقت فى شارع قصر النيل بالقاهره

بونتريمولى: من اشهر وارقى شركات الديكور والموبيليا فى مصر لغايه دلوقتى.

وكانت الحكومه المصريه اممت الشركه فى الستينيات وبقت تحت يدالقطاع العام.

يهود مصريين
رجال اعمال مصريين
742



مواليد 
 2 ابريل - شارلمان ملك الفرنكيين.

وفيات

اهم احداث السنه

مصادر
لاهوت

اللاهوت هو علم العقائد المسيحيه اللي بيرتبها ويصوغها فى قالب علمي علشان يوضحها و يبعد عنها الشبهات و الاعتراضات. فيختلف عن الفلسفه لإن اساسه الإيمان لكن اساس الفلسفه العقل وحده.

اللاهوت يفسر الاسرار اللي لا يدركها العقل. مصادره :
 1. الكتاب المقدس
 2. تعاليم الكنيسه
 3. المجامع المسكونيه
 4. الشعائر الدينيه.

و تاريخه هو تاريخ الفكر المسيحى. ويحاول دائماً ان يوفق بين العقائد الدينيه و مقتضيات العلم و الفلسفه.

اهم المسائل الدينيه التي يعالجها : فكرة الاله ، و سر الثالوت المقدس ، و الخلق ، و التجسد ، و الفدا ، و الكنيسه ، و النعمه ، و غيرها.

ينقسم علم اللاهوت لفروع كتيرة، كاللاهوت العقائدي، والأدبي، والتاريخي، والفلسفي، والطبيعي وغيرها

وصلات برانيه 
 علم اللاهوت حسب معتقد الكنيسة القبطية الأرثوذكسية المجلد الأول للعلامة الإيغومانس ميخائيل مينا 
 علم اللاهوت حسب معتقد الكنيسة القبطية الأرثوذكسية المجلد الثاني للعلامة الإيغومانس ميخائيل مينا 

مسيحيه
لاهون

لاهون ، منطقه اثريه فى مصر جنب الفيوم ، فيها هرم سنوسرت التانى ، رابع فراعنة الاسره الاتناشر ، و مقابر اسرته اللى اتعثر فى واحده منها على كنز من العقود و الغوايش و الخواتم و غيرها ، محفوظ معظمه فى متحف المتربوليتان فى نيو يورك. فى شرق الهرم اتعثر على مدينة العمال ، و اتلاقت هناك مجموعه من البرديات المهمه من عصور الدوله الوسطى و الهكسوس و اتسمت بالغلط برديات كاهون.

سبب التسميه

مشاهير لاهون

شوف كمان 
 شخصيات مصريه مشهوره

لينكات برانيه

= مصادر

لينكات برانيه 
 
 اللاهون تحتضن 45 مقبرة اثرية

مصادر 

اثار مصر
الفيوم
مدن مصريه
هارولد لام

هارولد البيرت لام - Harold Albert Lamb - ( نيو يورك ، 1893 - 9 ابريل 1962 ) مؤلف قصص و مسرحى و مؤرخ امريكانى كبير ، كان ضعيف البصر و السمع و النطق ، لكن بالرغم من كده اتقن اللاتينى و الفرنساوى و الفارسى و العربى و اتفوق فى التأريخ و كتابة القصص التاريخيه و الف كتب كتيره. من مؤلفاته " جنكيز خان امبراطور كل الناس " ، و تيمور لنك " ، و " هانيبال " ، و " عمر الخيام " " و " سليمان العظيم " و له كتاب قيم عن الحروب الصليبيه. أكد على ان هارون الرشيد اللى بيظهر فى الف ليله و ليله عباره عن تحريف و انه فى الاصل الظاهر بيبرس سلطان مصر.

مصادر 

مواليد 1892
وفيات 1962
امريكان
مؤرخين امريكان
مؤرخين
كتاب امريكان
روائيين
دارسين فى جامعة كولومبيا
ريا و سكينه

ريا وسكينه اتنين من اشهر السفاحين فى تاريخ الإجرام فى مصر , اخوات من الصعيد و بعدين راحوا على كفر الزيات و فى الاخر استقروا فى اسكندريه فى اوائل القرن العشرين , واللى ارتكبوا فيها جرايمهم.كانوا بيخطفوا الستات ويقتلوهم و يسرقوا دهبهم و كان بيساعدهم فى الجرايم دى محمد عبد العال جوز سكينه و حسب الله سعيد مرعي جوز ريا، و اتنين تانين هم عرابي حسان وعبد الرازق يوسف. اتقبض عليهم واتعدمو بالشنق فى ديسمبر سنة 1921. بيعتبروا اشهر اتنين ستات مجرمين فى تاريخ مصر.

بيوت الجرايم 
البيوت اللى حصلت فيها جرايم القتل العمد كانو اربعه وكلها كانت قريبين من ميدان المنشيه فى اللبان ، وكان سوق زنقة الستات القريب من ميدان المنشيه هو اللى بيصطادوا منه اغلب ضحاياهم، والبيوت هى:
 نمره 5 شارع ماكوريس.
 نمره 38 شارع على بك الكبير.
 نمره 6 حارة النجاة.
 نمره 8 حارة النجاة.

ريا وسكينه فى الفن 
الكتير من الاعمال الفنية
قصة ريا و سكينه استخدمت فى السينما و المسرح و من اشهرهم:

 فيلم ريا وسكينه، انتج سنه 1953، بطوله نجمه ابراهيم و زوزو حمدى الحكيم و انور وجدى و رياض القصبجى و سعيد خليل و فريد شوقى و شكرى سرحان و سميره احمد و برلنتى عبد الحميد .
 فيلم اسماعيل ياسين يقابل ريا وسكينه،انتج سنة 1955 ، بطوله اسماعيل ياسين ومعاه ثريا حلمى و نجمه ابراهيم و زوزو حمدى الحكيم و رياض القصبجى و نظيم شعراوى و عبد الفتاح القصرى و عبد المنعم اسماعيل .
 فيلم ريا وسكينه، انتج سنة 1983، بطوله شريهان و يونس شلبى و حسن عابدين و نعيمة وصفى و نعيمة الصغير و سميحة توفيق و سناء يونس .
 مسرحية ريا وسكينه ، بطولة سهير البابلى و شاديه و عبدالمنعم مدبولى و احمد بدير و سميحة توفيق .
 مسلسل مسلسل ريا وسكينه، انتج 2005، بطوله عبلة كامل و سمية الخشاب و سامى العدل و احمد ماهر و صلاح عبدالله و محمد الشقنقيرى.
 برنامج تلفزيونى عنوانه : ريا وسكينه قدمته هاله فاخر و غاده عبد الرازق

وفيات 1921
مجرمين مصريين
قتالين قتلى
مصريين اتعدموا
ندا اغا سلطان

ندا اغا سلطان ( ندا آقاسلطان) (1982 – 20 يونيه 2009، طهران) كانت بنت ايرانيه شابه اتقتلت على ايد واحد من ميليشا الباسيج وقت الاحتجاجات الشعبيه فى ايران على نتايج الانتخابات الرئاسيه بتاعة 2009 و اللى فاز بيها محمود احمدى نجاد على منافسه الرئيسى مير حسين موسوى بدوره رئاسيه تانيه على الرغم من تصويت نسبه كبيره من الشباب و الستات و الاصلاحيين للمرشحين التانيين. الاحتجاجات الشعبيه ابتدت بعد يوم واحد من الانتخابات اللى حصلت بوم 12 يونيه 2009.

حياتها 
ندا سلطان درست فلسفه اسلاميه فى جامعة ازاد و كانت بتشتغل فى وكالة سفريات بتاعة عيلتها. ندا كانت بتحب الغنا و لما اتقتلت كانت فى طريقها لدرس خصوصى فى فى الموسيقا اسمه حاميد باناهى. ندا كانت البنت الوحيده الوسطانيه فى اسره متكونه من اخين و ابوها و مامتها. ندا كمان كانت بتدرس توركى و كان نفسها تشتغل مرشده سياحيه للاتراك اللى بيزورو ايران. خطيب ندا كاسبيا ماكان كان مصور صحفى و اتقابلو و هما فى رحله سياحيه لتوركيا. استاذ الموسيقا بتاعها اللى كان معاها وقت الاغتيال قال عنها: "ندا ما قدرتش تتحمل الظلم اللى حصل. كل اللى كان نفسها فيه ان التصويت بتاع الناس يتعد صح. كانت عايزه تبين من خلال وجودها فى المظاهره انه (انا هنا، انا كمان صوتت، و صوتى ما تحسبش". اعتراضها كان سلمى جدا، من غير اى عنف.)

اغتيالها 

جريمة الاغتيال حصلت يوم 20 يونيه 2009 الساعه 7 و خمسه المسا.
اتصورت عملية اغتيالها البشعه بكاميرة فيديو بتاعة موبايل و اتنشر الفيلم على موقع يوتيوب و وشها متغطى بالدم.الفيلم بيفضح القسوه الرهيبه اللى بيتعامل بيها المتظاهرين فى ايران.ندا اتضربت بالنار برصاصه قاتله فى صدرها و الفيلم اثار تعاطف و غضب العالم كله.معظم وكالات الاخبار العالميه اذاعت لقطات من الفيديو زى السى ان ان و وسايل الاعلام الايرانيه الرسميه ما اعلنتش خبر موتها الا بعدين.اغتيال ندا اتحول لرمز من رموز المعارضه و التحدى و صورها انتشرت على اليافطات بتاعة انصار موسوى و اتوعد كتير من المتظاهرين بالانتقام ليها.
ندا اتدفنت فى مقبره فى جنوب طهران و منعت السلطات الايرانيه اهلها من انهم يعملولها جنازه مناسبه و امرت بمنع الصلاه الجماعيه عليها فى الجوامع بعد الحادثه.

الحكومه الايرانيه 
المرشد الاعلى للجمهوريه الاسلاميه على خامينئى قال فى خطبة صلاة الجمعه بتاعة يوم 26 يونيه ”ندا سلطان قتلوها زمايلها فى المظاهرات عشان يهيجو الاعلام ضد النظام“.

لينكات برانيه 
 شبكة الشهيدة ندا سلطاني 

ايرانيين
مواليد 1982
وفيات 2009
قهر
ضحايا القهر
ميكى ماوس

ميكى ماوس Mickey Mouse ، شخصيه خياليه من ابتكار والت ديزنى حبها الاطفال فى كل انحاء العالم و بقت رمز لشركة والت ديزنى. شخصية ميكى ماوس و هى فار على شكل ظريف ابتكرها الفنان الكبير والت ديزنى فى 18 نوفمبر 1928 اللى بقى عيد ميلاد ميكى ماوس حبيب الاطفال حوالين العالم. شخصية ميكى ماوس اتطورت من شخصيه بتظهر فى افلام الكارتون و مجلات الاطفال لرمز عالمى مشهور.

ابتكار والت ديزنى لميكى ماوس حصل بالصدفه. قبل ما يظهر ميكى ماوس كانت شخصية " اوسوالد الارنب المحظوظ " Oswald the Lucky Rabbit هى الشخصيه المشهوره فى عالم الكارتون. لكن بسبب الظروف الماليه و رفض الشركه المنتجه لدفع ميزانيه كبيره لانتاج افلامه غضب والت ديزنى و امتنع عن مواصلة انتاج شخصية الارنب المحظوظ اللى كان بيرسمها لكن ماكانش بيمتلك حقوق انتاجها. والت ديزنى انشأ ستوديو خاص بيه عشان ما يربطش نفسه بالمنتجين و يقدر يتخلص من تحكمهم فيه ، و ابتدا يفكر فى شخصيه من الحيوانات اللى ممكن يسعد بيها الاطفال ، لغاية ما الفار اللى كان بيربيه فى البيت اوحى له بشخصية ميكى ماوس. رسام الاستوديو هيو هارمان Hugh Harman رسم فار لوالت ديزنى ، و استوحى رسام تانى اسمه اوب ايوركس Ub Iwerks الرسم و قرر انه يرسم شخصيه فار اسمه " مورتيمر ماوس " Mortimer Mouse ، و ده كان الاسم الاصلى بتاع ميكى ماوس قبل ما مرات والت ديزنى تنصحه بإنه يغير اسمه لميكى ماوس فأخد بالنصيحه و ظهر الفار بالاسم الجديد اللى بقى من اشهر الاسامى فى العالم.

شخصيات ديزنى
الخط

محمد منصور صاحب لقب الخط الاصلى ,من اشهر السفاحين فى تاريخ مصر ، من مواليد مركز اسيوط ولد سنة 1907 ابتدت اسطورته بخناقه بسيطه مع راجل اسمه طوسون من عيله اسمها حميد ونتج عنها قتل واحد من عيلة حميد وابتدت قصة محمد منصور مع الاجرام. بدايته كانت من درنكه مسقط راسه وكان الرد سريع من عيلة حميد فابتدو يدوروا عليه لكن ما لقيهوش لإنه هرب ع الجبل عشان يستخبى فإتاخد التار من اثنين من اخواته.

الطلوع فى الجبل 

بعد ما طلع الجبل فى سنة 1914 اتلم حواليه المطاريد والخارجيين على القانون وابتدوا فى فرض سطوتهم وسرقوا وقتلوا وتاجروا فى المخدرات والسلاح ونشر محمد منصور الرعب فى قلوب الناس فى المنطقه و حتى المناطق المجاوره ، و بالقوه اللى بقت مع محمد منصور ( الخط ) بقى متعطش للدم و ارتكب اكتر من 20 جريمة قتل وشروع فى قتل .

و شاع عن محمد منصور انه كان يتحدى البوليس و ويستهزء بهم، و انتشرت فى الوقت قصه ظريفه توضح مدى سخرية الخط من رجالة البوليس. بتقول القصه ان عمده من بيت ابو ليفه فى يوم من الايام بعد الاجهاد اللى صابه من التدوير على الخط دخل السينما عشان يستريح فلقى الشخص اللى كان قاعد جنبه و نافخ نفسه ولع له السيجاره ، وتانى يوم استلم العمده جواب بيقول ان اللى ولع له السيجاره ليلة امبارح كان الخط نفسه. و قعدت الخدع دى تحصل لفترة طويله.

النهايه 

فى سنة 1947 كانت نهاية السفاح ده بعد ما خطف طفل و طلب من اسرته يدفعوا له فدية مقابل انه يسسيبه ، فراح العمده مبلغ البوليس اللى طلب منه انه يسايره و يجاريه عشان يقع فى ايدهم ، و ده اللى حصل بالظبط ، و جهز البوليس بقيادة ظابط مشهور اسمه العبودى كمين فى المكان المحدد للتسليم و قدر شيخ الغفر مغافلة المطلوب و ربطه ، و دارت معركة بالرصاص اتقتل فيها الخط ، وبكده انتهت قصة خط الصعيد.

مواليد 1907
وفيات 1947
مجرمين مصريين
قتالين قتلى
اشخاص من محافظه اسيوط
ناس من مدينة اسيوط
عزت حنفى

عزت حنفي تاجر مخدرات ، كون عصابه مع اخوه حمدان وناس تانيه ، استولوا على 280 فدان فى جزيرة النخيله التابعه لمركز ابوتيج فى محافظة اسيوط فى مصر ، و زرعوا عشرات الفدادين بالمخدرات ، و بعد عمليه اقتحام كبيره قام بيها البوليس المصرى على الجزيره اتقبض عليه فى 1 مارس 2004 و فى يونيو 2006 اتعدم هو واخوه فى سجن برج العرب فى اسكندريه . اتعمل عنه فيلم اسمه " الجزيرة " قام احمد السقا فيه بدور عزت حنفى ,وبرضه شخصية مندور ابو الدهب فى مسلسل حدائق الشيطان.

مواليد 1963
وفيات 2006
مجرمين مصريين
حرامية
قتالين قتلى
تجار مخدرات
تجار سلاح
اشخاص من محافظه اسيوط
ناس من ابوتيج
التوربينى

التوربينى اسمه الحقيقى رمضان عبد الرحيم منصور 26 سنه، كان زعيم عصابه اغتصاب اطفال الشوارع و قتلهم، قتل أكتر من 32 طفل بعد اغتصابهم بالاشتراك مع عصابته اللى كانت بتتكون من احمد سمير وشهرته (بوقو) 16 سنه، ومحمد عبد العزيز و شهرته (السويسى) 17 سنه، و كذا مساعد.

التوربينى اتجوز بنت اسمها عزه "بربش" عرفى. وكانت بتجيبله بنات عشان يستغلوهم فى الدعاره. قتل التوربينى تلت بنات، واحده منهم فى البحيره والتانيه فى بنى سويف والتالته فى عبود فى القاهره، و كشف السويسى عن سر جديد لما قال انه أجهض زوجة التوربينى من حملها و اداها للرجاله، و علشان كده كان التوربينى عايز يقتله بعد خروجه من السجن اللى كان دخله فى قضيه.

قضت محكمة النقض بتأييد الحكم الصادر بالاعدام ضد التوربينى فى 26/1/2009.

يوم الخميس، 16/12/2010 إتنفذ حكم الاعدام بالشنق على التوربينى، و مساعده فرج سمير محمود الشهير بـ"حناطه".

نوتات 

مواليد 1980
وفيات 2010
مجرمين مصريين
مغتصبين
قتالين قتلى
غرباويه
ناس من طنطا
سعد اسكندر سفاح كرموز

سعد اسكندر عبد المسيح (سفاح كرموز) اصلا من محافظه أسوان كان نجم الساحه والاعلام فى مصر لمده خمس سنين كامله من سنه 1948 ولغايه سنه 1953 , اتسبب فى رعب لاهالى اسكندرية بعد سلسلة جرايم قتل الستات اللى ارتكبها فى الفتره دى.

البداية 
سعد سافر اسكندريه عشان يستلف شويه فلوس من قرايب له ويأجّر شونه عشان يخزن فيها الغلال ومنتجات القطن بس فى فتره قصيره حولها مسرح لمغامراته الاجراميه , فيه ناس بيقولوا ان اللى ساعده فى استدراج الستات كان شخصيته الجذابه.

سفاح كرموز قتل ست عجوزه عمرها 90 سنه, بس فيه جاره شابه ليها شافته وهو بيقتلها فحاول يقتلها هى كمان وضربها بعنف بس لسوء حظه ممتتش وبلّغت عنه وقالتلهم على أوصافه فالبوليس قبض عليه بس مهاره المحامى اللى أجّره خلّتهم يفرجوا عنه, فرجع تاني يمارس نشاطه بعد سنتين كان مختفى فيهم, فقتل تاجر قماش متجول بعد ما استدرجه للشونه وكان قايلله انه عايز يشتري قماش واستولى على فلوسه ودفنه فى ارض الشونه زي ريا وسكينه , وبعد كده استدرج تاجر حبوب للشونه وطعنه كذا طعنه واستولى على اللى معاه بس قبل ما التاجر يموت جرى بره فالناس اللى فى الشارع شافته

نهايته 

اتقبض على " السفاح " واتقدم للمحاكمه اربع مرات واصدرت المحكمه اول حكم لها بالاشغال المؤبده مرتين بعد كده صدر حكمين بالاعدام. اتعدم الساعه تمانيه الصبح يوم 25 فبراير سنة 1953 وكان اخر حاجه طلبها وهو فى اوضة الاعدام .. كوباية ميه وسيجاره وبعد كده ابتسم ابتسامه مش مفهومه وهو بيواجه المشنقه.

مواليد 1911
وفيات 1953
اقباط
اسوانيه
مجرمين مصريين
قتالين قتلى
حرامية
عيد عبد الرحيم دياب

عيد بكر عبدالرحيم دياب سفاح بنى مزار اتحول من حرامى مواشى لمجرم خطير اتهم بقتل 56 مواطن , و ده غير عدد كبير من الاعتداءات على البنات وممارسة البلطجه على ناس كتيره من سكان محافظة المنيا فى مصر.

كان فى بداية حياته حرامى مواشى ، بيسرق على مستوى القريه ولما قرر يحترف انضم لمطاريد الجبل عشان يعمل لنفسه اسم فى دنيا الجريمه ، وبالفعل اتعلم كل مكر وقسوة المطاريد الصعايدة.
 
اول جريمة فى سجل (( عيد )) كانت قتله لأخين مع بعض و رمى الجثتين فى بحر يوسف ، و بعدها قتل واحد صاحبه. و لما انتشر خبر بإن عيلة صاحبه ناويه تاخد بالتار استدرجهم بالحيله و اتربص لهم فى يوم جمعه ، و طخ رصاصه اللى عور و قتل بيه 25 مواطن ، منهم ناس ماكانلهاش اى ذنب غير انهم اتواجدوا لسؤ بختهم فى مكان الجريمه. و بعد الحادثه دى بكام يوم خلص على سبع تنفار تانيين و جرح ييجى قدهم لما ضرب الرصاص على المواطنين فوق كوبرى ، و كمان نزع كبدة ضحيه من ضحاياه وقدمها لابنه عشان يطلع شديد زيه اكمنه كان نفسه ابنه يطلع زيه سفاح قلبه ميت ما تهمهوش حاجه فى الدنيا.

يوم وقوع عيد و قتله برصاص البوليس بعد ما اتحاصر فى منطقة تلا الجبل كان يوم عيد للناس الطيبين البسطا اللى عايزين بس يعيشوا فى امان فى الصعيد.

مجرمين مصريين
قتالين قتلى
كيميه ارتودكسيه

الكيميه الارتودكسيه - Kemetic Orthodoxy - هى ممارسه حديثه للدين المصرى القديم ظهرت فى امريكا فى السبعينيات و احيتها فى ايلينوى سنة 1980 قداسة هيكاتاوى الاولى Hekatawy I ( تمارا ل. سويدا ) ، على اسم مصر القديم كيمى.

قداسة هيكاتاوى الاولى هى نيسوت الديانه الكيميه الارتدوكسيه ( الزعيم / الزعيمه الروحيه). المعبد الرئيسى للطايفه ( بيت نيتجير House of Netjer ) موجود فى ايلونوى فى امريكا. الديانه الكيميه انتشرت فى العالم و بتنتشر و بقى ليها اتباع كتير فى امريكا و بره امريكا.

الكيميه الارتودكسيه بالنسبه للطايفه هى ديانه تقليديه افريقيه تشبه ديانات غرب افريقيا و الفودو الافرو-كاريبى ، و ممارسة طقوس نظم العبادات اللى كانت موجوده زمان فى منطقة الشرق الادنى. كل الهة مصر القديمه لها مكانتها و بتحترم فى الكيميه اللى ممارستها بتقوم على تلت اسس : الاول ممارسة طقس العباده زى ما هو موجود على جدران المعابد المصريه ، و منها طقس " بيت الصبح " اللى فيه بتتم صلا الشكر لبزوغ نهار جديد ، الكيميين بيؤمنوا بان كل يوم جديد هو حدث مهم و بيعكس و بيرمز ل ماعت الخالده زى ما عرفها المصرين رمز للحق ، و الصدق ، و العدل. ماعت فى الديانه الكيميه لها مكانه مركزيه. التانى ( سنوت ) ممارسة صلاه عامه للكل ، النيسوت و الكهنه و عوام المؤمنين. التالت ذكرى الاجداد الاموات اخو ( الجد ) و هو طقس بيقوم بيه افراد الطايفه عشان يفتكروا احبابهم اللى اتوفوا.
 
الكيميه الارتودكسيه ديانه مسالمه ما فيهاش تعصب او كراهيه لاصحاب الديانات التانيه او لأى حد ، و ممكن ينضم ليها اى حد و حتى ممكن يكون على دين تانى لكن عايز يتعلم حاجات عن الدين المصرى القديم. المستوى ده اسمه ريميتج Remetj و معناه محبى العقيده. فى المستوى التانى فيه الشيمسو Shemsu ( تابع للرب ) و ده بيؤمن بالديانه دى بس و بياخد اسم فرعونى قديم ، المستوى التالت هو شيمسو-عنخ Shemsu-Ankh ( شيمسو بقسم ) و ده بيبقى زى كاهن.

مجتمع الأتباع 

بيت نيتجير مجتمع عالمى بيضم مؤمنين من جنسيات و بلاد كتيره ، و عشان كده لتسهيل الاتصال المؤمنين متقسمين على جماعات جغرافيه. فيه مناطق جغرافيه بتستخدم كنقط بيتقابل فيها اتباع الديانه و بتتعمل نشاطات و بتتعمل لقاءات مع ناس ما بيتبعوش الديانه. الانترنت كمان بتستخدم طريقه للقاء الاتباع ببعض و بتتعمل مناقشات.

الديانه الكيميه الارتودكسيه ديانه مسالمه النضمام ليها بالاختيار مش بالاجبار و لا حتىبالاقناع ، اتباع الديانه الكيميه الارتودكسيه ما بيجبروش حد للانضام لدينهم و ما بيعملوش تبشير لكن بالعكس التبشير و محاولة جذب اتباع جداد ما بتشجعهوش القياده الدينيه.

 
اديان
الاتحاد اللاتينى

الاتحاد اللاتينى هى منظمه دوليه مقرها باريس ، فرنسا و بتضم كل الدول اللى بتتكلم لغات رومانسيه (او مشتقه من اللغه اللاتينى).الاتحدا اللاتينى اتأسس فى مدريد فى 15 مايو 1954 و فيه 6 لغات رسميه هما:الاسبانى و البورتغالى و الفرنساوى و الطليانى و الرومانى و الكاتالى.اهداف الاتحاد هى حماية و توجيه و تنشيط الميراث الثقافى و كمان توحيد الهويه بتاعة العالم اللاتينى.

الدول العضاء 
الدول الاعضاء فى الاتحاد اللاتينى متوزعين على قارات العالم الخمسه و زاد عددهم من 12 دوله وقت تأسيس الاتحاد لحد ما وصل لدوقتى ل 37 دوله هما:
 الاسبانى (español/castellano)
  بوليفيا.
  تشيلى.
  كولومبيا.
  كوستا ريكا.
  كوبا.
  جمهورية الدومينيكان.
  ايكوادور.
  السالفادور.
  جواتيمالا.
  هوندوراس.
  الميكسيك.
  نيكاراجوا.
  باراجواى.
  بيرو.
  الفيلبين.
  اسبانيا.
  اوروجواى.
  ڤينيزويلا.
 البورتغالى (português) :
  انجولا.
  برازيل.
  كيب فيردى.
  جينيا-بيساو.
  موزابيق.
  البورتغال.
  ساو تومى و برينسيبى.
  تيمور الشرقيه.
 الفرنساوى (français)
  كوت ديفوار.
  فرنسا.
  هاييتى.
  موناكو.
  السينيجال.
 الطليانى (italiano)
  ايطاليا.
  سان مارينو.
 الرومانى (română)
  مولدوڤا.
  رومانيا.
 الكاتالى (català)
  اندورا.
  كاتالونيا (اسبانيا).

شوف كمان 
 امريكا اللاتينيه

منظمات
احمد صبحى منصور

احمد صبحى منصور (1 مارس 1949 ، الشرقيه ، مصر) هو Ahmed Subhy Mansour مدرس سابق فى جامعة الازهر و ابتدا جياته بمهاجمة كرامات الاوليا .صبحى منصور ليه افكار بتخالف كتير من الاراء الاسلاميه المتفق عليها بين رجال الدين المسلمين زى انه بيؤمن بالقرآن و بس كمصدر ا ساسى للاسلام و بيشكك فى صحة كتير من الاحاديث النبويه.افكاره دى و الاتباع اللى امنوه بيها بيتقال عليهم مذهب القرآنيين (او اهل القرآن).
هاجر لـ الولايات المتحده ، و اشتغل مدرس فى جامعة هارفارد اسس هناك المركز العالمى للقرآن الكريم .

شوف كمان 

 خليل عبد الكريم
 احمد صبحى منصور
 سيد القمنى
 على عبد الرازق
 فرج فودة
 طه حسين
 جمال البنا

كتاب مصريين
مفكرين مصريين
ناشطين مصريين
خريجين جامعة الأزهر
شراقوه
ناس من كفر صقر
جيف دانيلز

جيف دانيلز (اسمه الحقيقي جيفري وارن) ممثل امريكي، بيغني، وكاتب مسرحي. ظهر لاول مرة فى السينما فى فيلم اسمه راجتايم سنة 1981 اترشح لجايزة الجولدن جلوب 3 مرات

بداية حياته 

جيف اتولد 19 فبراير 1995 فى ولاية جورجيا بس بعد كدة راح ولاية متشجن. دخل الكلية هناك وانضم للمسرح بس ساب الكلية فى اول سنة عشان يروح مدينة نيو يورك. اتربى على الطايفة الميثودية.

مصادر 

مواليد 1955
ممثلين امريكان
لانثاروتى

لانثاروتى (لانزاروتى)  هى جزيره اسبانيه فى الناحية الشرقية من جزر الكنارى فى المحيط الأطلنطى و على بعد حوالى 125 كيلومترا من ساحل افريقيا و حوالى 1،000 كيلومتر من شبه الجزيرة الايبيرية. مساحتها تغطى 845.9 كم 2 , و لانثاروتى رابع اكبر جزيره من جزر الكنارى, واكبر مدنها اريثيفى. اسم الجزيرة فى لغتهم الام هى Titerro (y) gatra بمعنى "الجبال الحمرا ".

تاريخ 

لانثاروتى ممكن  كانت اول جزيرة من جزر الكنارى يسكنها ناس .الفينيقيين استقروا هناك حوالى 1100 قبل الميلاد, و كتب الكتاب و الفلاسفة اليونانيين هيرودوت و أفلاطون و بلوتارخ عن جنينة هيسبيريديس ارض الخصوبة فيها ريحة الزهور والفواكه فى جزء من المحيط الأطلنطى. سنة 1402 ، وبسبب التنافس مع البرتغال ابتدا تاج كاستییا غزو جزر الكنارى اللى لحد الوقت ده كان عايش فيها شعب الجوانتشيس  احتلال جزر الكنارى قام بيه السادة النورمان الموالين للملك انريكى التالت ملك كاستییا. فى 1478 ابتدت المرحلة النهائية من غزو جزر الكنارى عملية الغزو كملت فى سنة 1496 و بقت الجزر من ساعتها تابعه للتاج الاسبانى.
من 1569 لحد 1618 احتل القراصنة المغاربة جزيرة لانثاروتى كذا مره، و كانو بيتنقلو باستمرار ما بين الشطوط  المغربية و لانثاروتى. الحملات ماوصلتش لجزر تانيه من جزر الكنارى زى تيناريفى.

فى الفترة من 1730 لحد 1736 (2.053) يوم اتعرضت الجزيرة لسلسلة من الانفجارات البركانية ، و خلق 32 بركان جديد فى امتداد 18 كيلومتر.

مزارات 
 متحف سيزار مانريكى.

مصادر 

جزر الكنارى
1386



مواليد 
 دوناتيلو نحات طليانى.

وفيات

اهم احداث السنه

مصادر
1466



احداث 
 احمد العينى باشا بيبنى قصر العينى.

وفيات 
 13 ديسمبر - دوناتيلو نحات طليانى.

اهم احداث السنه

مصادر
هيكاتاوى الاولى

هيكاتاوى الاولى - Hekatawy I -، اسمها الاصلى تمارا ل. سويدا - Tamara L. Siuda - ( اتولدت 1969 19 يوليه ). احيت الدين المصرى القديم و انشأت نظام العبادات المعرف بإسم الكيميه الارتودكسيه و هى نيسوت ( رئيسة ) الطايفه الكيميه فى الوقت الحالى.

اتخرجت من كلية مونديلين Mundelein College سنة 1991 فى ايلينوى ، امريكا ، سنة 1991 و كملت دراستها فى المصرولوجيا فى جامعة شيكاغو و اخدت شهاده فى المصرولوجيا سنة 2000. و بعدين خلصت تعليمها فى الدراسات القبطيه فى جامعة ماكوارى الاستراليه.

اتعرضت تمارا سويدا لتجربه روحانيه وقالت ان الالهه المصريه طلبوا منها إحياء الدين المصرى القديم فاتعمقت فى دراسة الدين المصرى القديم و بدأت تتعبد بطقوسه هى و اصحابها. و قدرت المجموعه انها تاخد اعتراف من السلطات بمعبد الدين الجديد-القديم اللى اتسمى " بيت نيتجير House of Netjer " ، و فى سنة 1999 اعترفت السلطات قانونياً بالدين الكيمى الارتودكسى.

فى سنة 1996 سافرت تمارا سويدا مصر و اتعملت لها طقوس التتويج بالطريقه المصريه و بقت نيسوت ( رئيسه ) على الطايفه الكيميه و اتلقبت بـ " هيكاتاوى الاولى " ، و بقت بتعتبر حاملة الروح المقدسه على نسق عنصر من عناصر حورس بيتسمى " الكا الملكى ". فى الاطار ده هيكاتاوى الاولى هى الزعيمه الروحيه لأتباع الكيميه الارتودكسيه ، اللى ساعات بيسموها " حمت Hemet " و معناها " خدام " او " صاحبة الجلاله ". هيكاتاوى الاولى رأست وفد الكيميين فى مؤتمر حوار الاديان.

مؤسسين ديانات
كيميه ارتودكسيه
مواليد 1969
ارنست لافيس

ارنست لاڤيس - Ernest Lavisse -( لو نوفيان ان ثيراش ، فرنسا، 17 ديسمبر 1842 - باريس ، 18 اغسطس 1922 ) مؤرخ فرنساوى ، كان استاذ تاريخ حديث فى جامعة السوربون (1888) و بقى عضو فى الاكاديميه الفرنسيه (1892 - 1922 ). كتب كتب عن تاريخ بروسيا كان من ضمنها " دراسه عن تاريخ بروسيا " ( Etudes sur l'Histoire de la Prusse ) اللى نشره سنة 1879. ما بين سنة 1893 و 1901 اشترك مع الفريد رامبو - Alfred Rambaud - فى تحرير كتاب ضخم من اتناشر مجلد اسمه " التاريخ العام من القرن الرابع ليومنا " ( L'Histoire générale du IVe siècle à nos jour ) ، و اشرف لوحده من سنة 1900 ل سنة 1911 على تحرير كتاب ضخم تانى من تسع مجلدات اسمه " تاريخ فرنسا من اصولها الاولى لحد الثورة " ( Histoire de France depuis les origines jusqu'à la Révolution ) و نشر " تاريخ فرنسا المعاصرة " (1920 - 1922 ) فى عشر مجلدات.

مؤرخين فرنساويين
مواليد 1842
وفيات 1922
متعلمين فى جامعة پاريس
متعلمين فى ليسيه اونرى كاتر
جان دى لافونتين

چان دى لافونتين -Jean de La Fontaine- ( شاتو-ثيرى ، فرنسا ، 8 يوليه 1621 - باريس ، 13 ابريل 1695 )، شاعر و كاتب فرنساي كبير ، من اشهر مؤلفاته الخرافات المنظومه ( 1668 - 1694 ) التى تتكون من 12 كتاب و تضم حوالى 230 خرافه. اعتمد على الخرافات الكلاسيكيه خاصته يعسوب و فيدروس و كتاب كليله و دمنه و غيرهم. تمتاز كتاباته بالوزن المصقول و الوصف الامين للطبيعه فيعتبر هكذا ليس فقط من عظماء الشعراء فى فرنسا لكن على مستوى العالم. و برغم شعبيته الكبيره بين الاطفال فقصصه هجائيه فى الاساس و ساعات فيها مراره و سخريه. كان عضو فى الاكاديميه الفرنسيه ( 1684–1695 ).

لينكات برانيه

مصادر 

مواليد 1621
شعرا فرنساويين
كتاب فرنساويين
وفيات 1695
روائيين
لبتيس ماجنا

لپتيس ماجنا ، مدينه قديمه فى ليبيا على البحر المتوسط. اسسها بحاره من صيدا فى القرن الساتت قبل الميلاد. اتولد فيها الامبراطور الرومانى سبتيميوس سيفروس و بنى فيها مبانى جميله. اذدهرت فى القرن التالت و بعدين هاجمتها قبايل من فزان فى القرن الرابع و دمرتها ، لكن البيزنطيين حصنوها من تانى لغاية ما هجم عليها البربر و دمروها. اتعملت فيها حفاير اثريه كشفت عن اطلال مدينه كامله.
المدينه دلوقتى معروفه باسم لبده الكبرى.

مدن ليبيا
لبيبه هاشم

لبيبة هاشم ( لبنان 1880 - برازيل 1947 ) ، اديبه و صحفيه لبنانيه اهتمت بحقوق النسا و كانت اول اللى نادوا فى الشرق الاوسط بإنشاء جمعيه نسائيه. هاجرت على مصر و اصدرت فى القاهرة مجلة " فتاة الشرق " من سنة 1906 لسنة 1939 ، و القت محاضرات فى القسم النسائى فى الجامعه الاهليه المصريه ( 1911 - 1912 ). سافرت البرازيل سنة 1939 و عاشت هناك لغاية وفاتها.

مواليد 1880
وفيات 1947
كتاب لبنانيين
صحفيين لبنانيين
حقوق الستات
لبنانيين عاشو فى مصر
متعلمين فى جامعة القاهره
يونان لبيب رزق

يونان لبيب رزق إتولد يوم 27 اكتوبر 1933, و مات يوم 15 يناير 2008 . كان مؤرخ وأستاذ للتاريخ الحديث فى جامعة عين شمس وكان برضه رئيس لمركز الدراسات التاريخية بالاهرام، وعضو للمجلس الاعلى للثقافة والمجلس الاعلى للصحافة ووكان متخصص فى التاريخ المصرى المعاصر والتاريخ العربى. سمته الصحافة المصرية والمؤرخين اسم "ذاكرة مصر".

الدرجات العلمية 

 ليسانس الاداب قسم تاريخ ـ كلية الاداب فى جامعة عين شمس فى سنة 1955.
 ماجستير التاريخ الحديث من جامعة عين شمس فى سنة 1963.
 دكتوراه التاريخ الحديث جامعة عين شمس فى سنة 1967.

الوظايف 

 عضو لجنة التاريخ فى المجلس الاعلى للثقافة.
 مدرس بعدين استاذ مساعد فى قسم التاريخ الحديث فى كلية البنات جامعة عين شمس (1969 ـ 1979).
 استاذ و رئيس قسم التاريخ الحديث فى كلية البنات جامعة عين شمس فى سنة 1979.

المؤلفات العلمية 

 الحياة الحزبية فى مصر فى عهد الاحتلال البريطانى، سنة 1970.
 حرية الصحافة فى مصر من عام 1778 وحتى عام 1924، سنة 1973.
 الاحزاب المصرية قبل الثورة، سنة 1977.
 مصر والحرب العالمية الثانية، سنة 1977.
 الوفد والكتاب الاسود، فى سنة 1978.
 الاصول التاريخية ومسألة طابا (دراسة وثائقية)، سنة 1983.
 طابا قضية العمر، سنة 1989.
 قراءات تاريخية على هامش حرب الخليج، سنة 1991.
 مذكرات فخرى عبدالنور، سنة 1992.
 مذكرات عبدالرحمن فهمى، سنة 1993.
 الاهرام ديوان الحياة المعاصرة، سنة 1995.

الجوايز والأوسمة 

 جايزة الدولة التقديرية فى العلوم الاجتماعية من المجلس الاعلى للثقافة، فى سنة 1995.
 جايزة مبارك فى العلوم الاجتماعية من المجلس الاعلى للثقافة، فى سنة 2004.

مواليد 1933
وفيات 2008
اقباط
مؤرخين مصريين
مصريين اخدوا جايزة الدوله التقديريه
1337



مواليد 
 صلاح الدين صالح سلطان الدوله المملوكيه العشرين.

وفيات

اهم احداث السنه

مصادر
12



مواليد 
 3 اغسطس - كاليجولا تالت امبراطور رومانى.

وفيات

اهم احداث السنه

مصادر 

als:10er#12
جاك كارتييه

جاك كارتييه (بالفرنساوى : Jacques Cartier)( اتولد 31 ديسمبر 1491 - مات 1 سبتمبر 1557) كان مستكشف و بحار فرنساوى عمل استكشافات كثيره على سواحل امريكا الشماليه و نهر سانت لورانس و كان اول شخص اوروبي يتوغل فى الاراضي المعروفة دلوقتى باسم كندا. الاستكشافات بتاعته شجعت فرنسا بعدين على المطالبه بحقوقها فى كندا و السيطره عليها.
 
فى ادله بترجح كمان انه وصل فى رحله بحريه للبرازيل.

الرحله 
الملك الفرنساوى فرانسيس الاول لما قرر انه يبعث رحله لاستكشاف الاراضى الشماليه على امل انه يلاقى هناك ذهب او توابل او طريق جديد يوصله لقارة اسيا ، فرانسيس الاول اختار جاك كارتييه انه يقوم بالمهمه دى.
طلع كارتييه بسفينتين و 61 بحار من سان مالو فى 20 ابريل 1534 و عمل استكشافات لخليج سانت لورانس و رجع تانى لفرنسا بعد ما اسر اتينين من السكان الاصليين فى منطقه اسمها جاسبيه.
التقارير اللى كتبها عجبت الملك فرانسيس الاول لدرجة انه بعته تانى السنه اللى وراها بتلات سفن و 100 من البحاره عشان يكمل الاستكشافات بتاعته.الاتنين الهنود اللى كانو معاه ساعدوه يواصل استكشاف سانت لورانس لحد ما وصل لغاية كوبيك و عمل هناك قاعده للعمليات بتاعته.
و منها انطلق فى شهر سبتمبر لحد ما وصل لـ مونتريال.

مصادر 
 "Cartier, Jacques." Encyclopædia Britannica. Deluxe Edition. Chicago: Encyclopædia Britannica, 2008.

مصادر 

مواليد 1491
وفيات 1557
مستكشفين فرنساويين
تاريخ كندا
مستكشفين و رحاله
1491



مواليد 
 31 ديسمبر - جاك كارتييه بحار و مستكشف فرنساوى.

وفيات

اهم احداث السنه

مصادر
1557



وفيات 
 1 سبتمبر - جاك كارتييه مستكشف و بحار فرنساوى.

لينكات برانيه

مصادر
ايرنان كورتيس

ايرنان كورتيس (بالاسبانى:Hernán Cortés) (اتولد: 1485 - مات 2 ديسمبر 1547 ) كان مستكشف و جينرال اسبانى قاد حمله عسكريه انتهت بسقوط امبراطورية الازتيك فى امريكا الوسطى (1519 - 1521 ). عملياته العسكريه مدت سيطرة التاج الاسبانى على المناطق الشاسعه المعروفه دلوقتى باسم الميكسيك.

مواليد 1485
وفيات 1547
مستكشفين اسبان
1694



مواليد 
 21 نوفمبر - فولتير فيلسوف و اديب فرنساوى.

وفيات 
 28 نوفمبر - ماتسوو باشو شاعر يابانى.

اهم احداث السنه

مصادر
1778

1778 كانت سنه بسيطه فى التقويم الجريجورى.

مواليد 
 لارس چاكوب ڤون روك
 لوثر لورانس
 لودفيج روبرت
 لورد ويليام ستوارت
 لويس بونابرت
 لويس تشارلز فرانسوا ليدرو
 لويس تشارلز ليدرو

وفيات 
 30 مايو - فولتير
 جان جاك روسو
 جان جاك شولتنز
 جوران روثمان

لينكات برانيه

مصادر

اهم احداث السنه

مصادر